Hilde Fenne

Hilde Fenne (født 12. mai 1993 på Voss) er en norsk skiskytter. Hun ble juniorverdensmester i sprint i 2012, og fikk stafettgull i VM i skiskyting 2013. 

Hun er datter til de tidligere landslagsskiskytterne Gisle Fenne og Helga Øvsthus Fenne.

 Idrettskarriere 
 2009-10 
Fenne debuterte internasjonalt i Junior-VM i skiskyting 2010, der hun kom på 20.-plass på sprinten, 17.-plass på normaldistansen og 15.-plass på jaktstarten. Hun kom på andreplass i klassen 17-18 år i Skarverennet 2010, bak Mari Sandeggen. 

Hun kom på niendeplass i NM i motbakkeløp 2010 (Lønahorgi opp).Kondis.no - Øyvind Heiberg Sundby norgesmeister i motbakkeløp, besøkt 18. oktober 2017. (arkivert versjon) Hun deltok også i Ungdomsmesterskapet i friidrett 2010, der hun vant 3000 meter med tiden 10:14,21.Kondis.no - Hilde Fenne vant en jevn 3000 meter, besøkt 18. oktober 2017. (arkivert versjon) 

 2010-11 
Hun fikk to medaljer i European Youth Olympic Festival 2011. Individuelt fikk hun bronse på sprinten, og hun deltok også på Norges mixlag som fikk sølv på stafetten.EYOWF 2011 - Girls' 6 km sprint, besøkt 18. oktober 2017.WYOWF 2011 - Mixed Relay, besøkt 18. oktober 2017. Hun deltok i K18-klassen i junior-NM i skiskyting 2011, og vant der normaldistansen og sprinten. På stafetten kom Hordaland SSK på femteplass i klassen K17-21. 

I NM i skiskyting 2011 vant SSK Hordaland kvinnestafetten, der Fenne gikk sammen med Birgitte Røksund og Jori Mørkve. Fenne fikk også sølv på jaktstarten, bak Tora Berger.Strafferunden.no - I dag stod Hilde Fenne for "sjokket" , besøkt 18. oktober 2017. På sprinten kom hun på åttendeplass.Norges skiskytterforbund - NM 2011 - Sprint Kvinner , besøkt 18. oktober 2017. 

På sommerføre ble hun beste kvinne i motbakkeløpene Stalheimskleiva opp og Hanguren Opp, og hun ble fjerde beste kvinne i Vidasete opp. 

 2011-12 
Høsten 2011 vant hun K19-klassen i NM i rulleskiskyting 2011.Norges skiskytterforbund - NM rulleskiskyting 2011 , besøkt 18. oktober 2017. Hun deltok i junior-VM i skiskyting 2012, som ble arrangert i Kontiolax i Finland. Individuelt vant hun sprinten, og hun fikk bronse på 10 km.IBU - Hilde Fenne, besøkt 18. oktober 2017. I jaktstarten startet hun først, siden hun vant sprinten, men fikk åtte bom og endte på femteplass. Fenne fikk også gull på stafetten, der hun gikk sammen med Thekla Brun-Lie og Marion Rønning Huber. 

Hun deltok i Junior-NM på ski 2012, og kom på åttendeplass på 5 km fri i klassen K19/20. I NM i skiskyting 2012 i Trondheim kom hun på 4.-plass på sprinten og 13.-plass på fellesstarten, og Hordaland SSK kom på fjerdeplass på stafetten.  

Etter skisesongen vant hun motbakkeløpet Stalheimskleiven Opp, 

 2012-13 
I september 2012 deltok hun i NM i rulleskiskyting 2012, vant der sprinten i klassen K20-21, og hun vant også den påfølgende jaktstarten.Norges skiskytterforbund - NM rulleskiskyting , besøkt 18. oktober 2017.

Fenne ble tatt ut på elitelandslaget i 2012, og debuterte i verdenscupen med sprinten i Østersund i desember 2012.NRK.no - – Tarjei vil nok få et ekstra «kick», besøkt 18. oktober 2017. Der kom hun på 30.-plass og fikk sine første verdenscuppoeng. Hun var også med på det norske laget som vant verdenscup-stafetten i Hochfilzen 9. desember 2012.Nrk.no - «Stafettdebutant hadde stålkontroll», 9. desember 2012. I slutten av november vant hun et løp i den europeiske IBU-cupen.Østlendingen - Landheim utenfor pallen i stor norsk dag, besøkt 18. oktober 2017. 

Hun var med på Norges lag som vant stafetten i VM i skiskyting 2013 i Nové Město, og hun var med dette Norges yngste deltaker noensinne som har deltatt i en VM-stafett i skiskyting.Dagbladet.no - Blir tidenes yngste for Norge, besøkt 18. oktober 2017. Individuelt kom hun på 77.-plass på normaldistansen. Hun fikk stafettsølv i NM i skiskyting 2013 sammen med Ann Kristin Flatland og Jori Mørkve, og i Junior-NM på ski 2013 vant hun 15 km fri teknikk i klassen K 19/20 år. 

I Norgescupen i skiskyting 2012/13 kom hun på 20.-plass med 56 poeng.Norges skiskytterforbund - DnB Cup 2012-13 , besøkt 18. oktober 2017.

 2013-14 
Hun deltok i NM i rulleskiskyting 2013 i Mo i Rana, og kom der på tiendeplass på sprinten, og hun gikk seg opp til fjerdeplass på jaktstarten.Norges skiskytterforbund - NM Rulleskiskyting 2013 , besøkt 18. oktober 2017. I sesongstarten på Sjusjøen fikk hun fem bom på fire skytinger, og kom på niendeplass på 12,5 km.Norges skiskytterforbund - Sesongstart Skiskyting - Sjusjøen ,
 besøkt 18. oktober 2017. 

I EM i skiskyting 2014 i Nové Město na Moravě kom Norge på 4 x 6 km stafett i U26-klassen, der Fenne gikk sammen med Ane Skrove Nossum, Bente Landheim og Marte Olsbu. Hun fikk to medaljer i Junior-NM i skiskyting 2014; gull på stafetten, og sølv på sprinten individuelt, i klassen K20/21. På normaldistansen kom hun på sjuendeplass.

I Norgescupen i skiskyting 2013/14 kom hun på 30.-plass med til sammen 24 poeng.

 2014-15 
Fenne kom på 14.-plass i sesongåpningen på Sjusjøen i november 2014, som ble vunnet av Dorothea Wierer, og i verdenscupåpningen Østersund kom hun på 21.-plass. Hun endte på 81.-plass sammenlagt i Verdenscupen i skiskyting 2013/14, med 21 poeng. Etterhvert konkurrerte hun mer i IBU-cupen, der hun fikk én stafettseier i desember, men hun fikk til sammen 112 poeng og endte på 44.-plass.Biathlonresults.com - IBU Cup 2015/15, besøkt 19. oktober 2017. 

Mix stafett i NM i skiskyting 2015 ble arrangert i Karidalen i Østre Toten, og Fenne fikk der sølv i klassen Mix 17-senior sammen med Bjarte Mørkve og Erling Aalvik.Norges skiskytterforbund - NM Mix stafett ØTS-skisenter Karidalen 08.02.2015 , besøkt 18. oktober 2017. Hoved-NM ble arrangert på Feed Skiarena i Vest-Agder, og Fenne kom er på 22.-plass på normaldistansen, åttendeplass på sprinten og sjuendeplass på jaktstarten. På stafetten kom Hordaland SSK på fjerdeplass, 12 sekunder bak bronsen.

Hun fikk til sammen 127 poeng i Norgescupen i skiskyting 2014/15, og endte på ellevteplass sammenlagt.Norges skiskytterforbund - DnB Cup - Sammenlagtliste, besøkt 19. oktober 2017. Resultatene denne sesongen gjorde at Fenne mistet plassen på elitelandslaget, og ble flyttet til rekruttlandslaget foran sesongen 2015/16.Bergensavisen - Fenne vraket fra landslaget, besøkt 19. oktober 2017.

Sommeren 2015 vant hun motbakkeløpet Stalheimskleiva Opp.

 2015-16 
I august deltok hun i NM i rulleskiskyting 2015, der hun kom på femteplass på sprinten og sjetteplass på den påfølgende jaktstarten.Norges skiskytterforbund - NM Rulleskiskyting 2015 Sprint , besøkt 20. oktober 2017.Norges skiskytterforbund - NM Rulleskiskyting 2015 Jakt , besøkt 20. oktober 2017.

Fenne deltok både i Verdenscupen i skiskyting og IBU Cup denne sesongen. Hun fikk en god start i IBU Cup, med tredjeplass på sprinten i Idre i Sverige, og hun kom på andreplass på sprinten i Italia i mars. Hun fikk 188 poeng i sprintcupen i IBU Cup, og endte der på 15.-plass, og hun kom på 26.-plass i IBU Cup sammenlagt. Norge kom på tredjeplass i nasjonscupen med 6524 poeng, bak Russland og Tyskland.Biathlonresults.com - Add Content - 2015/16 - Cups - IBU Cup, besøkt 20. oktober 2017. I verdenscupen fikk hun 84 poeng og endte på 55.-plass sammenlagt, og i sprintcupen kom hun på 65.-plass med 23 poeng. 

I Norgesmesterskapet i skiskyting 2016 vant Hordaland SSK kvinnestafetten, med Fenne på laget. Individuelt kom hun på tiendeplass på sprinten, fjerdeplass på jaktstarten og femteplass på fellesstarten. I Norgescupen i skiskyting 2015/16 kom hun på 25.-plass med 94 poeng.EQ Timing - DNB Cup - K Senior, besøkt 20. oktober 2017.

Hun kom på 12.-plass i Norgescupen i motbakkeløp 2016.

 2016-17 
Fenne slet med forkjølelse før sesongstart i 2016, og stod over sesongåpningen.Langrenn.com - Mister sesongstart, besøkt 20. oktober 2017. Hun fikk to pallplasseringer i stafett i Verdenscupen i skiskyting 2016/17, og endte på 78.-plass i verdenscupen totalt. Norge endte på 4.-plass i stafett og 6.-plass i nasjonscupen i verdenscupen denne sesongen.

Hun deltok i VM i skiskyting 2017 i Hochfilzen i februar 2017. Der kom hun på 58.-plass på sprinten, og gikk inn til 55.-plass på jaktstarten. Hun deltok også på stafetten, der Norge kom på 11.-plass. 

NM i skiskyting 2017 ble arrangert i Mo i Rana i mars, og Fenne vant sprinten, 3,5 sekunder foran Tiril Eckhoff.Norges skiskytterforbund - NM Sprint 2017 , besøkt 20. oktober 2017. På jaktstarten fikk hun til sammen seks strafferunder, og fikk med det bronse, bak Eckhoff og Kaia Wøien Nicolaisen.Norges skiskytterforbund - NM Jaktstart 2017 , besøkt 20. oktober 2017. På fellesstarten kom hun på åttendeplass, og på stafetten kom Hordaland SSK på femteplass.

I Norgescupen i skiskyting 2016/17 fikk hun til sammen 114 poeng, og endte på 27.-plass.Norges skiskytterforbund - DNB Cup - Sammenlagtliste , besøkt 20. oktober 2017.

Hilde Fenne la opp etter sesongen 2017/18 og gjorde comeback i 2021. I sesongåpningen på Sjusjøen 13. november 2021 ble det 25.-plass.

 Referanser 

 Eksterne lenker 


Kategori:Norske skiskyttere
Kategori:Verdensmestere i skiskyting
Kategori:Norgesmestere i skiskyting
Kategori:Norske motbakkeløpere
Kategori:Personer fra Voss kommune
Kategori:Kongepokalvinnere i skiskyting
Kategori:Deltakere for Norge under VM i skiskyting 2013
Kategori:Deltakere for Norge under VM i skiskyting 2017
Kategori:Juniorverdensmestere i skiskyting